钦定古今图书集成/明伦汇编/闺媛典/第226卷 > 柳廷元妻张氏
## 钦定古今图书集成/明伦汇编/闺媛典/第226卷 > 柳廷元妻张氏

按《通州志》：张氏，儒士柳廷元妻。元家世山阴人。嘉靖
间，徙居通州，遂为州人。廷元病笃，恐其弟廷政凌之，
嘱曰：“儿女幼，尔又年少，不如改嫁以存孤。”张闻，即欲
以死明志，廷元曰：“吾恐汝母子难以自存，故云尔。果
能抚之，吾目瞑矣。”廷元没，张年二十七。廷政果尽夺
其家赀，逼改嫁。张乃携子女别居，纺绩自给，卒为子
女婚嫁，苦节五十馀年，年八十二卒。